Жаданне пашырыць сферы навуковай дзейнасці і ўбачыць рэальныя вынікі сумесных даследаванняў, бясспрэчна, не магчымыя пры адсутнасці зацікаўленасці да такой працы з боку дзяржаўных структур абедзвюх краін — Польшчы і Беларусі. Сёння навуковыя колы з'яўляюцца сведкамі адкрытага працэсу актывізацыі акадэмічных узаемадачыненняў у розных галінах навукі. Думаецца, што прынятыя дзяржаўныя намаганні на плённае навуковае супрацоўніцтва будуць падмацаваны адпаведнымі фінансавымі сродкамі. У такім выпадку навукоўцы абавязкова ўвасобяць задумы ў канкрэтныя навуковыя працы, накіраваныя на развіццё не толькі фундаментальнай навукі, але і іх практычнае выкарыстанне.